En middelsstor (opptil 34 millimeter), avlang, mørkgrønn, blåfiolett eller kobberfarget gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene. Beina er samme farge som kroppen.